**सम्बत् २०7७ साल असोज 26 गते सोमबार बसेको मन्त्रिपरिषद् बैठकका निर्णयहरू**

|  |  |  |
| --- | --- | --- |
| **क्र.स.** | **मन्त्रालय** | **निर्णयको संक्षिप्त व्यहोरा** |
|  | 1. विश्‍वव्यापी महामारीको रूपमा फैलिएको कोभिड-१९ रोगको संक्रमणबाट सुरक्षित रहनका लागि छिमेकी मित्रराष्‍ट्रहरू लगायत अन्य मित्रराष्‍ट्रहरूले चालेका प्रयास र अनुभवसमेतलाई ध्यानमा राखी यस क्षेत्रमा बसोबास गर्ने व्यक्तिहरूलाई सो रोगको संक्रमणबाट सुरक्षित राख्‍न नेपालको अन्तर्राष्‍ट्रिय सीमानामा रहेका नेपाल प्रवेश गर्ने सवै प्रवेश विन्दु र खुल्ला सीमानाको जुनसुकै स्थानबाट हुनसक्ने यात्रुहरूको आवागमन २०७७ असोज 30 गते शुक्रबार मध्यरातसम्मका लागि स्थगित गरिएकोमा हाललाई मिति २०७७ कात्तिक ३० गते आइतबार (तदनुसार १५ नोभेम्वर २०२०) मध्यरातसम्मका लागि नेपालको अन्तर्राष्‍ट्रिय सीमानामा रहेका नेपाल प्रवेश गर्ने सवै प्रवेश विन्दु र खुल्ला सीमानाको जुनसुकै स्थानबाट हुनसक्ने यात्रुहरूको आवागमन स्थगित गर्ने गरी निरन्तरता दिने।

 तर, नेपाल सरकार, मन्त्रिपरिषद्को मिति 2077/2/12 को निर्णयबमोजिम जारी भएको "कोभिड-१९ को विश्वव्यापी सङ्क्रमणको कारणबाट उत्पन्न असहज परिस्थितिमा स्वदेश आउनै पर्ने अवस्थामा रहेका नेपाली नागरिकलाई स्वदेश आउन सहजीकरण गर्ने सम्बन्धी आदेश, 2077 (मिति २०७७/४/२६ को संशोधन र मिति 2077/5/29 बाट थप भएको प्रवेश विन्दु समेत)" बमोजिम स्थल मार्गबाट नेपाल प्रवेश गर्न तोकिएका प्रवेश विन्दुबाट नेपाल प्रवेश गर्न दिने व्यवस्था र मालसामानको ढुवानी व्यवस्थालाई यथावत कायम राख्‍ने। यो आदेशको पालना नगरी सीमा नाकाबाट प्रवेश गर्ने गराउने र प्रवेश गरेका मानिसहरूलाई लुकाउने कार्य गरे गराएमा प्रचलित कानूनबमोजिम कारबाही गर्ने।1. विश्‍वव्यापी महामारीको रूप लिएको कोभिड-१९ को संक्रमणको रोकथाम, नियन्त्रणका लागि नेपाल सरकारले संक्रामक रोग ऐन, 2020 को दफा २ बमोजिम जारी गरेको आदेश जनताको जीवन रक्षाका लागि हो। यो आदेशको पालना गरी कोभिड-19 संक्रमणको रोकथाम, नियन्त्रण र उपचारको कार्यमा साथ दिनुभएकोमा नेपाल सरकार सम्पूर्ण दिदीबहिनी तथा दाजुभाइहरूमा हार्दिक धन्यवाद ज्ञापन गर्दछ। साथै, संक्रामक रोग ऐन, २०२० को दफा २ बमोजिम जारी गरिएको आदेश र नेपालको अन्तर्राष्‍ट्रिय सीमानामा रहेका नेपाल प्रवेश गर्ने सवै प्रवेश विन्दु र खुल्ला सीमानाको जुनसुकै स्थानबाट हुनसक्ने यात्रुहरूको आवागमन स्थगित गर्ने कार्यको कडाईका साथ पूर्ण पालना गरी गराई सहयोग पुर्‍याउनु हुन नेपाल सरकार सम्पूर्ण दिदीबहिनी तथा दाजुभाइहरूमा हार्दिक आग्रह गर्दछ।
 |
|  | विश्‍वव्यापी महामारीको रूप लिएको कोभिड-१९ को रोकथाम, नियन्त्रण र उपचार सम्बन्धमा देहायबमोजिम गर्ने गराउने गरी संक्रामक रोग ऐन, 2020 को दफा २ बमोजिम नेपाल सरकारबाट मिति 2077/5/29 मा जारी भएको आदेश (यसपछि आदेश भनिएको) मा स्वास्थ्य र सुरक्षासम्बन्धी मापदण्ड पालना गर्ने गराउने गरी देहायबमोजिम हेरफेर गर्ने। सोको सूचना नेपाल राजपत्रमा अतिरिक्ताङ्क गरी प्रकाशन गर्ने।1. आदेशको दफा १ को खण्ड (क), (ख) र (छ) झिक्ने।
2. आदेशको दफा २ को सट्टा देहायको दफा २ राख्ने।

"२. मिति 2077 कार्तिक १ गतेदेखि 2077 कार्तिक मसान्तसम्म जिल्ला कोभिड-19 संकट व्यवस्थापन समिति (DCCMC) बाट भएको कोभिड-19 को सङ्क्रमण जोखिमको विश्लेषणका आधारमा देहायको अवस्थामा देहायबमोजिम गर्नसक्ने र सोको लागि आवश्यकताअनुसार स्थानीय प्रशासन ऐन, 2028 बमोजिमको अधिकारसमेत प्रयोग गर्न सक्ने गरी संक्रामक रोग ऐन, 2020 को दफा 2 को उपदफा (2) बमोजिम सम्बन्धित जिल्लाको प्रमुख जिल्ला अधिकारीलाई अधिकार सुम्पनेः−1. 200 भन्दा बढी सक्रिय संक्रमित भएको जिल्लामा अन्य जिल्लाबाट र त्यस्तो जिल्लाबाट अन्य जिल्लामा सवारी साधनको आवतजावतलाई नियमन, व्यवस्थापन वा नियन्त्रण गर्ने।
2. 500 भन्दा बढी सक्रिय संक्रमित भएको जिल्लामा वा जिल्लाभित्रको कुनै भागमा कुनै सेवा वा कार्यमा रोक लगाउने।
3. कुनै एक जिल्लाबाट अर्को जिल्लामा जाँदा बाटोमा पर्ने जिल्लामा खण्ड (क) वा (ख) बमोजिमको यातायात वा आवागमन नियमन, व्यवस्थापन वा नियन्त्रण गरिएको भए त्यस्तो नियमन, व्यवस्थापन वा नियन्त्रण गर्ने जिल्लाले गन्तव्य जिल्लासम्मको आवागमनमा कुनै किसिमको बाधा व्यवधान नगर्ने।
4. कुनै जिल्लामा खण्ड (क) वा (ख) बमोजिम आवागमन निषेध गर्ने गरी कुनै व्यवस्था गरिएकोमा सम्बन्धित जिल्लाको प्रमुख जिल्ला अधिकारीको लिखित अनुमति नभई अरू कुनै जिल्लाले त्यस्तो निषेध गरिएको जिल्लामा प्रवेश गर्ने गरी यात्रा अनुमति जारी नगर्ने।"
5. आदेशको दफा ३ को खण्ड (क), (ख) र (छ) झिक्ने।
6. आदेशको दफा ३ पछि देहायको दफा ३क. थप गर्ने।

"३क. छोटो, मध्यम तथा लामो दूरीका सार्वजनिक सवारी साधन तथा आन्तरिक हवाई सेवामा मिति २०७६ चैत ११ गते अघि कायम भएको नियमित भाडादर लागू हुने। कुनै किसिमको थप भाडा लिन नपाइने।"1. दफा १० को खण्ड (ख) झिक्ने।
2. दफा 10 को खण्ड (ग) को सट्टा देहायको खण्ड (ग) राख्ने।

"(ग) 25 जनाभन्दा बढी सहभागी नहुने गरी अत्यावश्यक स्वास्थ्य र सुरक्षासँग सम्बन्धित बैठक, गोष्ठी वा सेमिनार तथा भर्चुअल बाहेक सबै प्रकारका बैठक, गोष्ठी वा सेमिनार र दफा 10ख. बमोजिम बाहेकका अन्य तालिमहरू "1. दफा 10 पछि देहायको दफा 10क. र 10ख. थप गर्ने।

"10क. विश्वविद्यालय, आयोग, प्रतिष्ठान, बोर्ड, परिषद्, विद्यालय तथा शिक्षण संस्थाले शिक्षा, विज्ञान तथा प्रविधि मन्त्रालयको पूर्वस्वीकृतिमा जनस्वास्थ्य तथा सुरक्षासम्बन्धी मापदण्डको पूर्ण पालना हुनेगरी सो मन्त्रालयले तोकेको विधि, पद्धति, प्रक्रिया तथा अन्य व्यवस्थाहरू अवलम्बन गरी परीक्षा सञ्चालन गर्ने। लोक सेवा आयोगद्बारा सञ्चालन हुने परीक्षाको हकमा जनस्वास्थ्य तथा सुरक्षासम्बन्धी मापदण्डको पूर्ण पालना हुने गरी विधि, पद्धति, प्रक्रिया तथा अन्य व्यवस्थाहरू आयोगले निर्धारण गर्ने।10ख. जनस्वास्थ्य तथा सुरक्षासम्बन्धी मापदण्डको पूर्ण पालना हुने गरी तालिम प्रदायक संस्थाले एकपटकमा बढीमा 25 जना सहभागी हुने गरी बढीमा एक हप्ताको व्यवसायिक तालिम सञ्चालन गर्न सक्ने।" |
|  | 1. कोभिड-19 को संक्रमणको दर तीव्र गतिमा बढिरहेको र लक्षणसहितका संक्रमितहरूको समेत बृद्धि हुँदै गइरहेको हुँदा काठमाडौं उपत्यकालगायतका बढी प्रभावित जिल्लाहरूमा साविकमा तयार भई हाल प्रयोगमा नरहेका र आइसोलेसन सेन्टरको रूपमा विकास गर्न सकिने क्वारेन्टिनलाई पन्ध्र दिनभित्र गृह मन्त्रालयसँगको समन्वय र सहयोगमा स्वास्थ्य तथा जनसङ्ख्या मन्त्रालयले आइसोलेसन सेन्टर बनाउने।
2. संक्रमणको दर तीव्र गतिमा विस्तार भइरहेका जिल्लाहरूमा हाल सञ्चालनमा रहेका आइसोलेसन सेन्टरहरूलाई आवश्यकताअनुसार जनरल वार्डको सेवा उपलब्ध हुने गरी स्वास्थ्य तथा जनसङ्ख्या मन्त्रालयले कोभिड अस्पतालमा रूपान्तरण गर्ने।
3. स्वास्थ्य तथा जनसङ्ख्या मन्त्रालयले कोभिड अस्पतालको रूपमा रूपान्तरण भएका देशभरिका सबै सरकारी तथा सार्वजनिक अस्पतालहरूमा प्रत्येक प्रदेशमा कम्तीमा 200 र काठमाडौं उपत्यकामा 2000 को सङ्ख्यामा आवश्यक सुविधा र उपकरणसहितका हाईडिपेन्डेन्सी यूनिट (HDU) को रूपमा पन्ध्र दिनभित्र स्तरोन्नति गर्ने।
4. सरकारी र सार्वजनिक कोभिड अस्पतालमा उपलब्ध ICU र HDU नपुग भएमा निजी तथा सामुदायिक क्षेत्रबाट सञ्चालित अस्पतालहरूमा पनि ICU र HDU को व्यवस्था स्वास्थ्य तथा जनसङ्ख्या मन्त्रालयले मिलाउने।
5. खण्ड (क) देखि (घ) सम्मको कार्य सम्पन्न गर्न सम्बद्ध सबै निकायहरूले स्वास्थ्य तथा जनसङ्ख्या मन्त्रालयलाई तदारुकता र प्राथमिकताका साथ सहयोग गर्ने।
6. आसन्न चाडपर्वहरूलाई ध्यानमा राखी स्थानीय तहले स्थानीय प्रशासनको समन्वयमा सडकपेटीमा तथा अन्य स्थानमा अव्यवस्थित तवरबाट पसल, व्यापार व्यवसाय आदि सञ्चालन गर्न नदिने।
7. पशुपति क्षेत्रमा हाल प्रयोगमा रहेको विद्युतीय शवदाह गृहलाई 24 सै घण्टा सञ्चालनमा ल्याउन आवश्यक जनशक्तिको व्यवस्था संस्कृति, पर्यटन तथा नागरिक उड्डयन मन्त्रालयले मिलाउने र थप एक हाइब्रिड शवदाह गृह निर्माण गर्न आवश्यक स्रोतको व्यवस्था अर्थ मन्त्रालयले मिलाउने।
8. नेपाल सरकार, मन्त्रिपरिषद्‌बाट स्वीकृत कोभिड-१९ संक्रमितहरूको आइसोलेसन सेन्टरसम्बन्धी स्वास्थ्य मापदण्ड, २०७७ बमोजिम होम आइसोलेसनमा रहेका कोभिड-१९ का विरामीहरूको स्वास्थ्य निगरानी, स्वास्थ्य परामर्श र विरामीको आवश्यकताअनुसार अस्पताल पुर्‍याउने काममा स्थानीय तहबाट स्वास्थ्यकर्मी परिचालन गर्ने।
9. सबै स्थानीय तहले टोलटोलमा माइकिङ्गलगायतका अन्य उपयुक्त माध्यमबाट कोभिड−१९ को संक्रमण र रोकथामसम्बन्धी सचेतना र जनजागरणका कार्यक्रम सञ्चालन गर्ने।
10. सर्वसाधारण नागरिकलाई आफू रहेकै स्थानमा बसी बडादशैं, तिहार छठलगायतका चाडपर्व मनाउन आह्वान गर्ने।
11. सार्वजनिक आवागमन; पेसा व्यवसाय सञ्चालन; अन्तर्राष्ट्रिय सीमामा आवतजावत; सबै प्रकारका बैठक, सेमिनार, गोष्ठी, तालिम, सम्मेलन; धार्मिक तथा सामाजिक क्रियाकलाप; अस्पतालको प्रबन्धलगायतका विषयमा नेपाल सरकारबाट जारी भएको आदेशबमोजिमका व्यवस्थाहरू र जनस्वास्थ्य एवं सुरक्षाका मापदण्ड, क्वारेन्टिन तथा आइसोलेसनसम्बन्धी मापदण्ड, कन्ट्याक्ट ट्रेसिङसम्बन्धी मापदण्ड तथा अन्य व्यवस्थाहरू पालना गर्ने गराउने कार्य सम्बन्धित मन्त्रालय एवं निकायले गर्ने। सोबमोजिम विभिन्न कार्य/सेवा सञ्चालन गर्दा पालन गर्नुपर्ने स्वास्थ्य र सुरक्षासम्बन्धी मापदण्ड पालना भए नभएको र सम्बन्धित निकायबाट सोको अनुगमन भए नभएको सम्बन्धमा सम्बन्धित विभागीय मन्त्रीले निगरानी गर्ने र सोको जानकारी प्रत्येक 15 दिनमा प्रधानमन्त्रीलाई गराउने।
 |
|  | प्रधानमन्त्री तथा मन्त्रिपरिषद्को कार्यालय | नेपाल ट्रष्ट सञ्चालक समितिको सदस्य पदमा गौमुल-३, बाजुरा निवासी श्री नन्द बहादुर रोकायालाई नियुक्त गर्ने। |
|  | प्रधानमन्त्री तथा मन्त्रिपरिषद्को कार्यालय | मानव अधिकारसम्बन्धी पाँचौँ राष्ट्रिय कार्ययोजना (207७/7८-208१/8२) स्वीकृत गर्ने। |
|  | प्रधानमन्त्री तथा मन्त्रिपरिषद्को कार्यालय | नेपालको मानव अधिकारसम्बन्धी विश्‍वव्यापी आवधिक पुनरावलोकन (तेस्रो चक्र) को प्रतिवेदन संयुक्त राष्ट्रसंघीय मानव अधिकार परिषद्‌मा पठाउन स्वीकृति प्रदान गर्ने। |
|  | गृह मन्त्रालय | साठी वर्ष ननाघेका विधवा एकल महिलालाई मासिक रु.२०००/- र अति अशक्त अपाङ्गता ("ख" वर्गको अपाङ्गताको परिचयपत्र प्राप्त)भएका लाभग्राहीलाई मासिक रु.१६००/- का दरले चालु आ.व. 077/78 को प्रथम चौमासिकका लागि सामाजिक सुरक्षा भत्ता उपलब्ध गराउने। |
|  | गृह मन्त्रालय | मुलुकका 753 वटा स्थानीय तहहरुमा सामाजिक सुरक्षा भत्ता बैंकिङ्ग प्रणाली मार्फत वितरण गर्ने सन्दर्भमा पहिलो चरणमा 340 वटामा मिति 2077/08/01 देखि, दोस्रो चरणमा 159 वटामा मिति 2077/12/01 देखि, तेस्रो चरणमा 247 वटामा मिति 2078/04/01 देखि र चौथो चरणमा बाँकी 7 वटा स्थानीय तहहरुमा मिति 2078/08/01 देखि अनिवार्य रुपमा बैंकिङ्ग प्रणाली मार्फत सामाजिक सुरक्षा भत्ता वितरण गर्ने व्यवस्था लागू गर्न नेपाल राजपत्रमा सूचना प्रकाशन गर्न स्वीकृति प्रदान गर्ने। |
|  | भौतिक पूर्वाधार तथा यातायात मन्त्रालय | काठमाडौं उपत्यका सार्वजनिक यातायात प्राधिकरण पूर्वाधार निर्माण विकास समिति (गठन) आदेश, 2077 स्वीकृत गर्ने।  |
|  | सञ्चार तथा सूचना प्रविधि मन्त्रालय | विज्ञापन (नियमन गर्ने) नियमावली, २०७7 स्वीकृत गर्ने। |
|  | सहरी विकास मन्त्रालय | नेपाल सरकार (मन्त्रिपरिषद्) को मिति २०७६।१०।२० को निर्णयबाट स्वीकृत नेपाल शहरी सडक मापदण्ड, २०७६ नेपाल राजपत्रमा प्रकाशन गर्न स्वीकृति दिने। |